
Bi Boneya Roja Şehîdên Kurdistanê 

10'ê Xakelêwê, roja şehîdên Kurdistanê ye. Di wê 
rojê de Pêşewayê navdar ê Kurd Qazî Mihemed, ji 
aliyê rejîma Paşatiyê ve hate sêdaredan. Li ser vê 
bingehê, PDK îranê bi roja Şehîdan nav kir. Ew roj 
weke sembola bîranîna şehîdên kurdistanê tê yadkirin 
û dujminên gel jî tên şermezar kirin. Li vê rojê de em 
jî hezaran silavan bo canê paqij yê şehîdên kurd û 
Kurdistanê dişînin û dibêjin riya wan pir rêvîng be. 

Kurd Yekgirtî 
Diçin 

Roja Sêşemî, 10'ê Xakelêweyal389'ê Rojî, rê û resma roja Şehîdanên Kurdistanê 
binkeya Deftera Siyasî a PDK îranê, bi beşdariya endamên rêberîya Partiyê, nûnerên Part 
û saziyên herçar parçeyên Kurdistanê, mêvan, kadro a pêşmerge û malbatên wan birêve 
çû. 

Rê û resma han ji çendîn beşan pêkhatibû. Çûne ser mezarê şehîdan û danana 
tacegula rêzdananê li ser mezarê şehîd Selam Ezîzî, ji aliyê Kek Mistefa Hicrî ve 
pêşangeha wêneyên şehîdan, piştre jî di salona civînên partiyê de merasîmê dirêjî bi 
karê xwe da ku peyama Deftera Siyasî ji aliyê Rostem Cehangîrî, endamê Deftera Siyasî 
ve hat pêkêşkirin. Herwiha demjimêr 3'ê piştînîvro a heman rojê, rêzdar Mistefa Hicrî di 
civînekê de bi malbatên şehîdan re civiya. Deqa axavtinên sekreterê Giştî û herweha 
Peyama Deftera Siyasî li Paşkoya taybet bi Agirî de. 

Li Binkeya Deftera Siyasî A PDKÎ De Rê Û Resma 10’ê 


Xakelêwe Hat Lidarxistin 





yekdeng bin 

-Li Baxdayê de beşdarkirinek ektîv (Fîlî) 
Garantiyên ku ji kurdan hatine dayîn, bi 
wextekî baş bêne lêkolînkirin 
- Baweriya giştî bi makezagûnê 


Kurd Yekgirtî Diçin Bexdayê 


Hemû lîsteyên Kurdistanê ku ji bo 
Parlamentoya îraqê nûnerê wan hene, di 
civîneke hevbeş de bi serokatiya birêz 
Mesûd Barzanî helwestek hevbeş girtin û 
yekgirtî dicing Bexdayê. Herweha li ser 
Serokkomariya Talebanî jî li hev kirin. 

Mesûd Barzanî, Serokê Herêma 
Kurdistanê di derbarê civînê de wiha got: 
"Em li ser pêşniyaza Serokatiya Herêmê, bi 
Lîsteyên Hevpeymaniya Kurdistanê, Goran, 
Yekgirtiya Îslamî û Komela Îslamî re bi 
amadebûna Serokatiya Parlamentoyê û 
Hikûmeta Kurdistanê civiyan ku gelek 
serketî bû". 

Piştre biryarên encamên vê civînê eşkere 
kirin ku pêkhatîne ji: 

- Divê pêywendiya navbera lîsteyan bihê 
normalkirin û li Kurdistanê cezadayina 


lîsteyan bê kêmkirin. 

- Bi mercê ku hemû alî, lîsteyên xwe 

biparêzên lê li Baxdayê de 
bibin yek fraksiyon. 

- Dê li Baxdayê Komîteyek 
ava bibe daku bi lîsteyên din 
re hevdîtinan pêk bîne. 

- Namzedê gelê Kurdistanê 
ji bo Serokkomariya îraqê, 

Celal Talibanî ye. 

Her weha Barzanî daxwaz 
ji nûner û serketiyên 
Kirîstiyanî û aliyên din kir ku 
bêne nav vê komê û di 
civînên dahatî yên wan de di 
van mijarên jêr de beşdariyê 
bikin. 

Di pirsên neteweyî de 


R oja 30'ê Adara 201(Tan, li 
binkeya polîtbîroya PDKÎ, rê û 
resma lOê Xakelêwe, Roja 

Şehîdên Kurdistanê, bi beşdariya 
endamên rêberiya PDKÎ û nûnerên 
partî û saziyên her çar parçeyên 
Kurdistanê û kadro û pêşmerge û 
malbatên pêşmergeyan hat lidarxistin. 

Li gor rapora Nûçegihaniya 
Kurdistanê, ev rê resme ku li sê beşan 
pêk hatibû, demjimêr 9'ê sibê bi rêjeya 
pêşmergeyan û meşa beşdaran ber bi 
goristana şehîdên Kurdistanê, li 
fêrgeha Siyasî - Nizamî a PDKÎ dest 
pêkir. Li ser gora şehîdan sirûdên: "Ey 
Şehîd" û "Merêjin bom fimêskî xem" 
hatin pêşkêşkirin. Piştre du helbest li 
ser gora şehîdan bi navên "Şehîd 
nemire wek şax" û "Serbazî wun" hatin 
pêşkêşkirin. 

Piştre Sekretêrê Giştî yê PDKÎ Mistefa 
Hicrî, tevî Şehnaz Ekberî, hevjîna şehîd 
Cemşîd Pîrî, tace gulek li ser gora 
Şehîd Selam Ezîzî danan. 

Beşa duyem a rê û resma Roja 
şehîdên Kurdistanê, bo pêşangeha 
wêneyên şehîdan hatibû terxankirin, ev 
pêşangahe ji aliyê beşa şehîdan a 


Komîsyona Civakî ya partiyê ve hatibû 
amadekirin, bi destê Sekretêrê Giştî yê 
partiyê tevî Awat Hesenzade, hevjîna 
şehîd Çiya Reûfî hat vekirin. 

Beşa sêyemîn a vê rê û resmê li hola 
civînên PDKÎ de hat lidarxistin. 

Ev beşe demjimêr ll'ê sibê bi 
xwendina sîrûda neteweyî ya "Ey 
Reqîb" û deqîqeyek bêdengî bo 
rêzgirtin ji canê paqijê şehîdan dest^pê 
kir. Piştre peyama Polîbîroya PDKÎ ji 
aliyê Rostem Cehangîrî, endamê 
Deftera Siyasî ya Partiyê ve hat 
pêşkêşkirin^ 

Piştre Parêzer Îbrahîm Mistefa, 
endamê Serokatiya Partiya Demokrat a 
Kurd li Sûriyê (Elpartî) bi hilkevta Roja 
Şehîdan peyamek pêşkêş kir. 

Piştre peyama hevbeş a Yekîtiyên 
Jinan, Ciwanan û Xwendekarên 
Demokrat ên kurdistana îranê ji aliyê 
Faxir Mewlûdî ve hat pêşkêşkirin. 

Di vê rê û resmê de çend helbest û 


pexşan hatin pêşkêşkirin. 

Hêjayî gotinê ye, ji aliyê çend 
malbatên şehîdên gundên Niyer a 

Tengîsera bajarê Merîwanê û 4 

malbatên şehîdên Meznawê a Alana 

Serdeştê û 15 kes ji ciwanên Şoreşvan 

ên Jaweroya bajarê Sine ve peyam bo 
vê rê û resmê hatibûn bi şandin û 
peyman tevî PDKÎ û rêbaza şehîdan nû 
kirin. Herwiha çend partî û saziyên 
Kurdistanî jî bo vê rê resmê peyam 
şand bûn. 




















Agirî 


SIYASÎ 


Hejmar 132, 4’ê Nîsan a 2010 B 


Baştirîn Padaş Bo Şehîdan, Domandina Rêya Wan E 


Kerîm Perwîzî 

Di cîhana îro de ku 
ji mirov re naskiriye 
û heya qasê ku 
zanistê eşkere kiriye, 
li ser erdê tenê bûna 
tiştek bi navê 
"JiyarTê heye. Di 
heman demê de li 

ser erdê jî tiştek bi navê "Mirin" xwe 
nîşanî me dide. Li gor pêkhata mejiyê mirov 
û çawaniya hizrîn û nirxandina mirovan di 
nasîn û pênasekirina tişt û diyardeyan de, 
mirov herdem tiştekê weke dijber li hember 
wan de didanê heya ku bikaribe wan 
pênase bike û bi yên din jî bide nasîn. 
Dema ku bas ji tarîtiyê dike, li hember 
ronahiyê didanê Reş li hember sipî, sirû 
seqem li hember germahiyê, xirabî li 
hember başîtyê, bêhêzî li hember hêzdarî, 
nebûnî li hember bûnê û mirin jî li hember 
jiyanê, pênase dike. 

Mirin, di hizra mirovan de, dawiya 
şêwaza berçav a jiyanê ye û li gor ezmûnên 
mirovan, wan qet nekariye xwe ji mirinê 
rizgar bikin û di dawiyê de tûşî mirinê 
hatine. Bi watayek din her tişt bi mirinê bi 
dawî tê û di civaka mirovahiyê de jî, eva 
mirin e ku çarenivîsa her takekê/î nemaze 
yên herî baş jî. 

Lê her li vir û di vê xalê de ye ku 
cudahiyek di navbera mirov û candarên din 
de derdikeve ku ew jî eva ye: Mirov take 
candar e ku dizane mirin heye û her eva ye 
jî ku raman û hizra mirov di jiyana rojane 
de derbas dibe û ber bi tiştên giştî xwe 
hildikêşe û dixwaze bi nasîn, peydakirin, 
perwerdekirin, ciwankarî û destkarî kirina 
cîhanê û bi huner û afirandinê, bi ser 
mirinê de ser bikeve. 


Di nav mirovan de, bi vê têgihîştinê ku 
dawiya jiyanê mirin e, mirov li hember 
mirinê de bo ser çend deste û taqiman 
dabeş dike. Yek ji wan eve ku mirin ber bi 
aliyê wan tê, bi helatina berdewam xwe gêl 
kirin ji mirinê dixwazin mirinê ji bîr bikin. 
Desteyek din ji mirovan jî hene ku dixwazin 
bi kiryarên mirovî û afirandin û hunerê, 
mirinê biçok de bînin û di vê navberê de 
girûpek ji mirovan jî hene ku bi hişyarî û 
zaniyarî ve ber bi mirinê diçin heya ku 
mirinê li hembêz bigrin. Pêşwazîkirina wan 
kesan ji mirinê ne nîşaneya hezkirina wan ji 
mirinê ye, belkî ew ji wan kesan in ku bi 
sedema mirina xwe agah in û dizanin ku 
çima mirinê hildibjêrin û di pêxem hizrek 
bilind û bextewerî û rehetiya mirovên din 
de rêyekê hildibijêrin ku dizanin mirin dê 
berbi rûyê wan bibe û li benda wan 
sekiniye. Lê ew dizanin ku bona 
bexteweriya mirovên derbara xwe divê xwe 
gorî bikin gorî û bi pêşkêşkirina canê xwe, 
di bîr û hizra mirovên din de zîndî dimînin û 
bo nifşên piştî xwe dibin bi ustûre û bi vî 
awayî jî hermanê dikin bi nasname û Şehîd 
jî dibe bi nav û dengê wan. 

Ew di nava dilê netewa xwe de her dem 
zindî dimînin û sîng bi sîng û nifş bi nifş 
navê wan dibe bi navê xweştiviyan û 
dergoşên malbatan, rêbaza wan berdewam 
dibe û li ser vê bingeha hizrî ku şehîd 
namire û di hizra civakê de cih digire, 
dibine şonas û nasnameya netewayekê. 

Li hember şehîd de, bîrû hizrînên cuda 
cuda di navbera mirovan de hene û rêbaz û 
mektebên curbicur hene ku helwesta wan li 
hemberî şehîdan de cuda ye. Di vê navberê 
de hizr û bîrkirinek wisa heye ku şehîd û 
şehîdbûn bal wan, bi jiyana naskirî û rûyekî 
amirov de dawî nebe û bawerin ku kesên 
şehîd, bi terzek din û di jiyanek din de ne û 


dê encam û berhema kar û xebatên xwe 
bistînin. 

Bîrkirinek din jî heye ku dawiya her tiştî 
di mirinê de dibîne, lewra kesên han 
şehîdan weke wan kesan pênase dikin ku 
canê xwe ji bo bexteweriya civakê gorî 
kirine û li rastî de bi qedirgirtin ji wî karî, 
dibêjin ku ew kesên jêhatî û hêja ne ku 
tiştek pêşkêşkirin û çûn. 

Di vê navberê de Dr. Qasimloyê Şehîd, 
rêberê navdar ê gelê Kurd, bi pênasekirinek 
cuda ji şehîdan, rêbaz û bîrkirinek nû aniye 
nav netewa Kurd de. Dr. Qasimlo dibêje: 
"Baştirîn padaş û xelat ji bo şehîdan, 
domandina rêya wan e. "Ew di wê gotina 
xwe de ji aliyekê ve bas ji vê yekê dike ku 
karên girîng û bexşende yî a wan, anku 
şehîd li hemberî gorîkirina canê xwe ku, 
karekî pirr binirx e, hewce hî bi dana 
padaşê dike, nek tolhildanê. 

Hin mirov hene ku li hember şehîdan de 
tenê hest û soza kesî a xwe eyan dikin û bîr 
ji tolhildanê dikin ku eva ji buha û nirxa 
karê şehîdan kêm dike. Lê Dr. Qasimloyê 
rêber û zana, îşare bi peyva Padaş dike, 
heya ku li cihê bîrkirin ji tolhildan û 
eyankirina kerb û kîn û bêzariyê, xwîn û 
tekoşîna şehîdan bibe bi hêvênê 
berdewamiya xebat û jiyana şorşeşvanî. 

Ger şehîd bi terzek hişyarane, mirinê 
biçok tîne û di dilê xelkê de dimîne, 
domandina rê û rêbaza wan bi terzek 
berdewam, remza sereke a man û nemirina 
şehîdan e. Lewra Dr. Qasimloyê şehîd 
dibêje: "Ew di roja şehîdbûna şehîdên xwe 
de û di bîreweriyên şehîdan de, li mêj 
deme ku me biryar daye negrîn, li mêj dem 
e ku me biryar daye take karek ku em 
dikarin bikin û li berçav û bîranîna şehîdên 
xwe de şermizar nebin, eva ye ku rêya wan 
bernedin û bidomînin. 



darvekirinê ragirtine, gihîşte 139 welatan. 

Li navbera welatên Afrîqaya reş de, tenê 
du welatên Bûtswana û Sûdanê cezayê 
îdamê di yasaya xwe de parastine. Di 
Qareya Amerîkayê de xincî Dewletên 
Yekbûyî yên Amerîkayê, biryara îdamê li tu 
welatekî din di sala borî de rêve neçûye. 
Di Qareya Asiyayê de Efxanstan, Endonizî, 
Mexûlistan û Pakistan tu salek bê cezayê 
îdamê derbaz nekirine.Hêjayî gotinê ye ew 
serhejmariyên ku hatine belavkirin, ji aliyê 
Dewletan, Rêxistinên Navneteweyî, 
Parêzerên Mafên Mirovan û ragihandinên 
giştî hatine belavkirin û serhejmariya 
rasteqîne zêdetir e. 


Efûya Navneteweyî: 

Di Sala 2009’an Li îranê De Her Roj Bi kêmî Yek Kes 
Hatiye îdam Kirin 


Rêxistina Efûya Navneteweyî di rapora 
salane a xwe de ragihand, di sala 2009'an 
de 388 kes li îranê hatine darvekirin . Li 
gor vê raporê her roj bi awayekî nêwincî 
zêde ji yek kes li îranê di sala 2009'an de 
hatiye îdamkirin û Komara Îslamî rekora 
rêxistina biryara îdamê li seranserî cîhanê 
şikandiye. 

Di vê rapora de hatiye: Di sala 2009'an 
de bi kêmî 714 kes li 18 welatên cîhanê 
hatine îdamkirin û bêtirî duhezar kesan di 
59 welatên cîhanê de biryara îdamê bi ser 
wan hatiye sepandin. 

Ev rapora nîşan dide ku xincî welatê 
Çînê bêtirî 54 li sedî hukmên îdamên 
cîhanê li komara Îslamî de rêve çûye. 

Rêxistina Efuya Navneteweyî bo yekem 
car bo nîşandana nerazîbûnê li hember 
siyasetên ewlekarî yên hikûmeta Çînê 
derbarê weşandina derkirin û rêvebiriba 
biryara îdamê li belavkirina serhejmariya 


îdamkiriyên wî welatî, xwe parast. Li gor 
vê yekê di lîsta sala 2009'an a Rêxstina 
navhatî de: îran bi 388 nimûne yên îdamê, 
îraq bi 120 nimûneyan, Erebistana Seûdî 
bi 69 nimûne û Amerîka bi 52 nimûne yên 
îdamê di pileya yekem hate nîşandan. 

Rêxstina Efûya Navneteweyî herwiha di 
rapora xwe de îran û Erebistan wek 
welatek nav bir ku kesên zarok û nûciwan 
jî îdam dikin. Di îran û Sûdanê de cezayê 
darvekirinê zêde ji hemû welatên cîhanê li 
ser tometbarên siyasî tê lidarxistin. 

Efûya Navneteweyî di rapora xwe de li 
kiryarên dewletên Çîn, îran, Bilarûs, 
Mexûlistan, Kuriya Bakûr û Vîtnamê li 
hember veşartina darvekirin û yan 
rêvebirina îdamê rexne kir. 

Bi hevcebûna hejmarekî din ji welatên 
wek Birondî û Togo di Afrîqayê de bizava 
hiloşîna cezayê îdamê hejmara wan 
welatên ku darvekirin û rêvebirina biryara 

Quncikek ji bo şiroveya bûyer û babetan ji xwendevanên ”Agirî” re 


Ebdulla Hicab 



Soza Obama Li Nav Toza Kabulê 


S erlêdana Serokê DYA, Barack 
Obama ji bo Kabul, paytextê 
Efxanistanê ji nişkêve bû, lê gerr 

bi xwe ji mêjve hatibû pilankirin û amanca 
gerê jî xuya bû. Ji sala 2001ê ve ku leşkerê 
Amerîka berda tevgera Taliban û 
hevpeymanên wê tevgerê û ew ji deselatê 
dûr xistin, piraniya serêşiya hemû 
Serokkomar û karbidestên pile bilind yen 
Amerîka di siyaseta derve de, mijara şerê li 
hember terorê û rewşa Efxanistanê bûye. 
Serlêdana Obama jî bi wê mijarê ve 
girêdaiye. Çunko ji Amerîka û bi taybet 
birêveberiya Obama re, pêşketin an ewraz 
û nişîvên di şerê li hember tevgera Taliban 
li Efxanistanê hem di siyaseta derve de û 
hem ji bo stratêjiya neteweyî DYA giring e. 
Di wan heyvên dawî de birêveberiya 
Waşîngton hinekê ji Hamid Karzay û 
şêweya wî ji bo birêvebirina welat jî 
gazinde hebûn. Serdana wê dawiyê hinekî 
bi wê mijarê ve jî girêdaiye. Karzay dema di 
sala 2002 de ji aliyê birêveberiya Bûş ve 
weke Serokê deselata nû ya Efxanistanê 
hate destnîşan kirin, bi biryar bû ku di 
demek diyarî kirî de hem şerê li hember 
terorê, bi qazanca hêzên hevpeyman bi 
dawî bîne û hem jî sîstema nû ya siyasiye 
Efxanistanê bi şêwazek modern û 
demokratîk damezirîne. Lê di wan 8 salên 
deselatdariyê de Karzay û hevalbendên wî 
nekarîn tu yek ji wan sozan bi cî bînin. Ji 
wê jî bi der, di wê demê de tu yek ji 34 
parêzgehên welat bi tewanî û bi bê arêşe 
neketin jêr kontrola hêzên hevpeyman an 
dewleta Karzay de. Ew yek birêweberiya 
Waşingtonê aciz dike. 

Pirsgirêkên serekeyên Efxanistanê ku bi 
awayekraste rast karîgeriyê li ser têkiliyên 
welat bi Amerîka re û bi wê re jî girêdayî bi 
hêzên hevpeyman re datîne, xên cî 
kêmasiya deselata Karzay bi xwe, bi kêmî 3 
warên din jî digre. Yek ji wan mijara şerê li 
hember terrorê û rewşa ewlekariya welat e, 
mijarek din gendeliya siyasî û abûrî ye u 
xala sêyemîn kêşeya madeyên hişber an 
narkotîkê ye ku nav û dengê Efxanistanê 
weke çavkaniya sereke ya toz û narkotîkê 
derxistiye cîhanê. 

Li ware şerê bi terorê re, deselata Karzay 
heya niha ne tenê tu serketinek ji xwe re 
tomar nekiriye, belkî di hin waran de, ji bo 
veşartina kêmasiyên xwe, bêy îzn an heza 
hêzên Amerîka, deriyê dialogê bi neyaran 
re vekiriye. Ew, ji aliyê Amerîka ve weke 
zêdegaviyekê tê hesab kirin. Lê mijara ku 
hê ji wê jî pitir Amerîka aciz dike, ew e ku 


beşek ji sîstema Karzay, bi taybet hêzên ji 
qewmiyeta wî ya Peştûn, pir eşkere bi 
hêzên Taliban re hevkariyê dikin. 

Ev hevkarî eger, ne bi dilê Karzay û 
deselata wî bi xwe be jî, lê di piratîkê de 
pêk tê û weke astengiyek sereke di 
pêwendiyên navbera hêzên hevpeyman û 
birêveberiya nû ya Efxanistanê de tê 
temaşe kirin. Gelek caran jî ew yek 
bêbaweriyek wisan di navbera aliyan de 
tine pêş ku tê meraq kirin gelo hevkariya 
navbera wan wê heta ku şansê meşyanê 
hebe. 

Hevdem di gel kêmasiyên di eniya şer li 
hember terorê de, mijara gendeliya siyasî û 
abûrî di sîstema nû ya Efxanistanê de jî ji 
bo Waşingtonê pirsgirêkek mezin e. 
Karbidestên nû yên Kabulê hê nekarîne 
sîstêmek siyasî, darayî û heta leşkerî ya bi 
kêr damezirînin ku bikare weke saziyên 
dewletê kar bike. Li ser sifreya ne zêde 
zengîne dewletê jî, her yek ji bo xwe 
radikêşe. Encama wê rakêş - rakêşê ew e 
ku di welat de îstiqrar çê nabe û sîstem 
nikare bersiva daxwaziyên hevwelatiyan 
bide. Di rewşek weha de asayî ye ku hêzên 
girêdayî tevgera Taliban hem serdest bin u 
hem xwedî bandor. 

Bi awayekê ku ev yek jî li bera xwe ve 
karîgeriya hê neqenc li ser bê istiqrariya 
Efxanistanê û berbelawiya gendeliyê 
datîne. 

Lê pirsgirêkên Efxanistanê li vir bi dawî 
nabin. 

Mijara madeyên hişber bela herî mezine 
serê Efxanistanê û hevpeyman û alîkarên 
wê ye. Eger hemû jî nebe, pitir ji 95% ji 
madeyên hişber ku li bazarên Asya û 
Ewrûpa tê kirîn u firotin, ji Efxanistanê tê. 
Li gor raporekji nûçegîhanên BBC ji eyaleta 
Nengerhar li ser sînûrê Pakistanê, tenê li 
bazaar Şaddil ya wê herêmê, her rojê bi 
hezaran kîlo toza Tiryak û Heroinê tê 
firotin. 

Werzigarên ji wê eyaletê û eyaleta 
Hilmend ku çavkaniyên narkotîka 
Efxanistanê ne, ji ber nebûna ewlekariya 
jiyan û derfetên cotkariya asayî, hemû 
zewiyên xwe kirine kêlgehên Xaşxaşkê. 
Bêkarî, nebûna stratêjiya neteweyî ji bo 
parastin û piştgiriya cotkaran, belengazî, 
hebûna bazar û kiryaran û diravek zêde, 
bazara narkotîkê zêde geş dike. Li gor 
çavkaniyên agadar, buhayê ku bi riyê 
dikeve bazara kirîn û firotina Efxanistanê 
pitir ji 3 Miliyard Dollar e ku dibe 1/3 
Berhema Neteweyî ya Xalis BNX ya welat. 
Li gor gotina William B. Wood, balyozê DYA 
li Efxanistanê, stratêjiya hêzên hevpeyman 


û dewleta Efxanistanê li dijî bazirganiya 
madeyên hişber li Efxanistanê bi ser 
neketiye û gera li pey rêbazên nû yên 
têkoşîna li hember narkotîkê pêwîst e. 
Beşek zêde ji diravê ku bi riya wê 
bazirganiyê ve te bidest xistin, yekser diçe 
berîka Taliban û tevgerên bi wê ve 
girêdayî. Beşek ji wî pereyî jî dikeve bazara 
reşe Efxanistanê û digehe destê 
karbidestên nû yên welat. 

Di rewşek weha de ev karbidest xwe 
neçar nabînin ku serê xwe bi avakirina 
sîstema nû re bêşînin. Ew mijar 
pirsgirêkeke ku heta neyê çareser kirin, rê 
nade Amerîka di stratêjiya xwe ya 
Efxanistanê de, u bi hindê re jî girêdayî di 
şerê li hember terorê de bi ser bikeve. 

Lê ji bo Serokkomar Obama, morala 
leşkerê Amerîkayê li Efxanistanê ji mijarên 
ku hatin bas kirin, eger giringtir nebe, 
kêmtir jî nine. Leşkerê Amerîka û 
hevpeymanan, di gel ku îmkanên herî nû 
yen serbazî bikar tînin, lê hê nekarîne bi ser 
şerkerên Taliban de bi ser bikevin. Berevajî, 
Taliban niha ketiye pozîsyonek wisan ku hin 
caran mercên xwe bi ser aliyê deselatdar 
de ferz dike û hêdî hêdî aliyê din neçar dike 
ku pêre bikeve dialogê. Di rewşek weha de, 
leşkerê Amerîka pêwîstî bi piştgiriya Serokê 
xwe hene heya xatircem bin ku xebata ew 
li derveyî axa Amerîka dimeşînin, li ber 
çavên rêveberên wan winda nabe. 

Di heman demê de ku Obama xwe neçar 
dibîne ku zêde dêna xwe bide rewş û 
morala serbazên xwe, neçar e berawirda 
paşekişiyê jî bike û ji riyên derbasbûn li 
qeyrana Efxanistanê jî bigere. Ji ber ku wî 
bi soza "guherînê" pêşbirkêya 
Serokkomariya qazanc kir û beşek ji wê 
soza guherînê bi guherîna siyaseta 
navneteweî re girêdayî ye. Lewma guherîn 
hem di warê navxwe û hem di siyaseta 
derve de ji bo pêşeroja siyasiye Obama û ji 
bo navbanga wî ya dîrokî pir giringe. Mijara 
serketin bi ser terroîzmê de bi qasî siyaseta 
xwemalî karîgerî li ser siyaseta Amerîka 
heye. Lewma Obama hewl dide demekê ji 
ya din zûtir soza hilbijaratinê di derbarê 
şerê li dijî terorîzmê de bi cîh bîne. 

Bi kurtî; ewlekariya Efxanistanê, bi dawî 
anîna şer bi awayek serbilindane û di 
dawiyê de jî amade kirina zemîneya 
paşekişiya leşker, mijarên giringyên sefera 
Obama bûn. Lê gelo Kabula tije toz û pir ji 
aloziyên siyasî, gendeliya îdarî û bê ser û 
beriya malî wê çiqas ji bicîanîna soza 
Serokkomarê bilez re alîkar be! 






Agirî 


SIYASÎ 

Gêçê, Pîrancoq, Qelatan û Çeqel Mistefa 

Kuştar Û Cinayetên Ku Nahên Jibîr Kirin 



Selîm Zencîrî 

Gelê Kurd wek 
yek ji gelên herî 
kevnar û resen yên 
îranê ji bo 
rizgarbûn ji zincîra 
zulm û stema 

rejîma dîktatorî a 

Paşatiyê, milbimilê 
gelên din yên îranê 

xebat kir heya ku gihandin encamê. Lê 
piştî şoreşa gelên îranê li sala 1979'ê 
Zayînî de ku derfet û fersenda 
dadperweriya civakî û mafên wekhev ji 
bo gelên îranê hatibû rexsandin, ne tenê 
derfet hat beravêtin, belkî ew piroje û 
armancên ku hikûmeta Şa li serkut û 

tepeserkirina azadîxwazan û netewên 

bindest de têde serketî nebibû, bi 
awayek sîstimatîk ji aliyê komek melayên 
tarîperest ve hat domandin û destkevtên 
şoreşê jî talan kirin. Me dît ku tenê 
mehek piştî xistinexwara peykerên Şayê 
dîktator, neteweya kurd tûşî malwêranî, 
komkujî, derbiderî, êş û azar hat kirin û 
tama serketina şoreşa 1357'ê jê tehl 
kirin. 

Li vê derheqê de rejîma taze bidesthilat 
gihîştî her li destpêkê de naveroka dijî 
gelî û dijî buhayên mirovî a xwe eşkere 
kir û ji tu pîlan û cinayetekê dijî xelkê 
Kurdistanê xwe neparast. Herweha 
berevajî hewl û xebatên wê demê yên 
rêberên hêzên Siyasî û yek ji wan jî 
nemir^ Dr. Qasimlo, Sekreterê Giştî yê 
PDK îranê ji bo diyalog û çareseriya 
siyasî û aştiyane a pirsan, rejîmê 
piropagende û siyasetek xurt û berfireh a 
şer teyîsandinê li dijî kurdan meşand û 
xwastên rewa û berheq yên kurdan ku 
mafên siyasî, çandî, civakî û aborî yên 
wekhev û yeksan û herweha jinavbirina 
her terze cudahîdananek regezî, mesebî 
û netewî li çarçoveya îranê de bû, bi 
xwasta cudabûnê'Teczjye telebî", pîlanên 
biyaniyan û dujminên îslamê dihesiband, 
tenê bona wê ku hêcetek bona serkut û 
mîlîtarîzekirina kurdistanê ji wan re dest 
bikeve. 

Eve bû me dît ku Xumênî û rejîma wî li 
cihê mifahstandin ji desthilat û pêgeha 



menewî û civakî a xwe li pêxem cihgîr 
kirina azadî, edalet, wekhevî, 
dermankirina birîn û qerebû kirina 
azardîtiyên ji zulma Şayê dîktator, lê wan 
jî riya zext û givaş, şer û cinayet 
xolqandinan girtine pêşberî xwe ku heya 
niha jî ew şer dirêjî heye. 

Lewma ji Sine, Pawe, Merîwan û 
Seqizê re pêre hat heya gihîşte Mehabad, 
Şino, Nexede, Urmiye û Selmas û 
Makûye û dest avête kuştin û îdam kirina 
xelkê bê tawan, çandina tovê dijberî û 
dubendiyê li navbera her du gelên Kurd û 
Azerî ( ku bi salan bû weke du birayan 
dijiyan) de, sepandina şerek nerewa û 
bêberamber û bi giştî desthilata hov û 
dîktatorî a xwe bi ser xelkê Kurdistanê de 
sepand. Li vê navberê de gelek bûyer û 
qewmînên xembar û dilêş bi destê hêz û 
celladên binav û deng yên xwe wekî 
Çemran, Xelxalî, Mela Hesenî Û...HTD li 
karnameya reş a xwe û li deftera 
bîranînên kurdan de tomar kirin ku kêm 
mînak in û bi wan cinayetan jî rûyê cellad 
û xwînmijên din sipî kirin. 

Cinayetên ku bi awayek rêxistinî li 
Kurdistanê de bo bêdengkirin û 
temirandina hawara azadîxwazî û 
mafxwaziya xelkê Kurdistanê û 
asimîlekirina vî gelî birêve çûn û nemaze 
ger bi rûyekî jî be, ne tenê ew tawan û 
cinayet mehkûm, û lêpirsîn jî li gel 
encamderên wan bûyeran de nekirin, 
belkî biker û bikuj teşwîq û xelat dikirin. 
Herweha daxwaza pere û qerebûya 
gulleyan ji malbatên goriyan dikirin. 
Lewre her rojek ku tê û em rûpelên 
rojjimêra dîrokê hildidin, yad û bîranîna 
bûyer û cinayetekê ji me re zindî dibe ku 
hiş û heybet û wijdana mirov dihejîne û 
kerb û kîn û bêzariya mirov ji vê sîstem û 
desthilata hov zêdetir, îman û îrade û 
agirê xebata dijî wê jî gurrtir, çepera 
berxwedanê jî qahîmtir, hêviyên bi 
nemana rejîmê û pêşerojê jî zindîtir û 
geştir dibe. 

Ev hejmara Agirî hevdem e li gel 


salvegera komkujiya gundê Qelatan a 
Nexedê li 6'ê Xakelêweya 1358'ê Rojî de 
ku 13 hevwelatiyên bêtawan têde hatin 
şehîd kirin. 

Herweha kuştara xelkê gundên Gêçê, 
ser bi devera Somaya Selmasê li 3'ê 
Xakelêweya 1362'a Rojî de, ku 13 kes 
şehîd, çendîn kes birîndar û hejmarek jî 
hatin girtin. 

Herweha kuştara xelkê gundê Çeqel 
Mistefa a Nexedê li 4 û 5'ê Xakelêweya 
1362'ê de ku 21 kes hatine şehîd kirin. 

Herweha kuştara xelkê gundê 
Pîrancoxê li devera Soma ya Selmasê li 
7'ê Xakelêweya 1362'ê Rojî de ku têde 
17 kes hatin şehîd kirin. Hêjayî gotinê ye 
ku di her yek ji wan bûyer û cinayetan 
de, xêncî wan kesên ku şehîd û birîndar 
dibûn, mal û halê xelkê jî dihate 
talankirin û hejmarek zaf ji xelkê gund jî 
dihatin destbiser kirin ku paşan bi 
tawana hevkarî û endametî li Partiyên 
Siyasî û bi taybet Partiya Demokrat de bi 
bê dadgehî, dihatin îdam û tîrbaran kirin. 
Pêvajoyek ku niha jî berdewame û 
dîrokek 31 salî a reş û tejî tawan û 
cinayet bo rejîmê û hêzên gumnam yên 
îmam tomar kirine ku li hovêtî, durûyî û 
cinayetan de rûyê hemû cinayetkaran 
sipî kirine. 

Lewre bi cî ye ku em li salvegera 
komkujî û bûyerên dilêş yên gundên 
Gêçê û Heleqoşk, Qelatan û Çeqel 
Mistefayê de silavan bişînin bo canê pak 
yê wan şehîdên bê tawan û bi jibîr 
nekirina wan tawanan, rê nedin ku bikuj 
û celladên wê demê bihên ji bîr kirin. 

1388, Sala Jinên 
Xebatkar Di îranê De 



Sala derbasbûyî, sala xebat û fîdakariya jjnan, 
bi taybetî piştî hilbijartina Serokkomariyê di îranê 
de bû. Di wê salê de, aliyê kêm 11 jinan canê 
xwe gorî mafên sîvîl û rewa ên xwe û hemû 
xelkê îranê kirin. 

Di wê salê de bi dehan jin, pêkhatî ji çalakên 
siyasî, rojnamevan, çalakên mafê mirov û mafê 
jinan û zarokan rapêçî girtîgeh û jorên takekesî 
hatin kirin û bi berxwedaniya xwe li hember 
dozger, lêpirsîn û îşkencê de, rûpelek nû ji 
xebata sîvîl vedan ku di nav wan de du jinên 
kurd ên bi îdamê mehkûmbûyî bi navên, Zeyneb 
Celaliyan û Şirîn Elemhoyî hene û herwisa di bin 
metirsiya hukmê îdamê de ne. 

Li gor texmîna nûçegihan û çalakên mafê 
mirovan, hejmara girtiyan di sala 1388 a Rojî de 
digihîje 10 hezar kesan. Li gor heman çavkaniyê, 
aliyê kêm 92 kes ji çalakên warê jinan hatine 
destbiserkirin. Herwiha hatiye zanîn ku aliyê kêm 
147 rojnamevan û wêblagnivîs, 565 xwendekar, 
46 çalakên Turk, 87 çalakên sivîl ên Kurd û 126 
kes bi hêceta bawerên mesebî hatine 
destbiserkirin. 

Cangîr Axayê Dirî Çû 
Ser Dilovaniya Xwe 

Roja 29'ê Adara 2010'an, kesatiyê naskirî yê 
bajarê Urmiyê bi navê Cehangîr axayê Dirî, 
xelkê bajarokê Sêro li devera Biradost, di 
temenê 94 saliyê de çû ser dilovaniya xwe. 

Nûçegihaniya Kurdistanê di vê derbarê de 



da zanîn, Cangîr Axayê Dirî, Serokê hoza Dirî 
bû. Navhatî her li despêka hatina ser kar a 
rejîma Komara Îslamî îranê û êrîşa wê rejîmê 
bo ser kurdistanê zor bi mêrane û egîdane 
kete çeperê bo parastina xelkê Kurdistanê û bi 
hemû awayekê tevî siyasetên wê rejîmê şer 
dikir. 

Lewma kete ber êrîşa rejîmê û di encam de 
birayê wî bi navê Ismet bi destê hêzên rejîmê 
hat kuştin. Cangîr heta dawiya jiyana xwe li 
bajarokê Gewer a Kurdistana Turkiyê akincî 
bû. 

PDKÎ behî û serxweşiyê li malbat û kes û 
karên Cehangîr dike û xwe di xem û kovana 
wan de hevşirîk dizane. 


SIYASI 


Agirî 


Kê Dê Şerê Bi îranê Destpê Bike? 

- I 


W: Arîn 


anîla Pilitka, yek ji vekolerên 
Enistîtota Amerîken întir pirayz, di 
gotarekê de li rojnameya Wall 
Street Jornal de balê dikşîne ser 

kirîza Navikî ya îranê û lome û rexneyan ji 
dewleta Obama digre ku çima hewl û xebat 
û kiryarên micid ji bo tehrîm û gûşegîr 
kirina îranê encam nade. Ew dibêje ku soza 
Hîlarî Kilîntonê, "ji bo sepandina dorpêçên 
seqetker" û herwiha sozên Obama ji bo 
"cezayên giran û dijwar" li dijî îranê, tev de 
dirûşmên vala û bênaverok bûn. Dewleta 
Amerîka tu yek ji pilanên girêdayî bi 
daxistina hesabên bankî yên îranê û tehrîm 
û li perawêz xistina sîstemên esmanî û 
deryayî yên îranê birêve nebirine. 

Lewma li gor rewşa mewûcd, çend 
pirsiyar derdikevin holê ku gelo tehrîman 
dê tesîr û bandor hebin? Erê gelo Amerîka 
dê bikare bi îranek xwediyê hêza navikî re 
tev bigere û li hev bê? Gelo kiryar û êrîşa 
leşkirî dê bihê bikaranîn yan na? 

Nivîskar paşan diçe ser siyasetên Obama 
û dibêje, wî bi dirûşma reform û got û bêj 
bi îranê re Serokkomariya xwe destpê kir û 
wisa dixuye ku gellek pêre girêdayî ye û 
amade nine ku bêencamiya wê bipejirîne. 
Bi watayek din ew siyaset êdî tûşî şikestê 
hatiye, lê hêj Obama hêvîdar e. Çunku 
balnedan û guhnedan Obama bi 
xwenîşandanên xelkê dijî rejîmê li îranê de 
û xemsarî û bê helwestiya wî li hember 
binpêkirina eşkere ya mafê mirov û 
herweha guhnedana îranê bi demên diyarî 
kirî ji aliyê Obama ve, nîşan didin ku 
Obama gelek dilê xwe bi siyaseta got û bêj 
bi îranê re xweş kiriye. 

Derheq tehrîman jî wisan tê xuyakirin ku 
serbarê got û bêjan, lê Çîn jî weke 
Rûsiyayê bi tehrîmên berfireh û giran li dijî 
îranê, nerazî ye. Heta endamên demkî yên 
Şêvra Ewlekar ya NY jî weke Turkiye, Birizîl 
û Japon jî heya niha bi daxwaza Amerîka ji 
bo sepandina dorpêçên giran dijberî kirine li 
vê navberê de jî hikûmeta îranê bi 
domandin û xurtkirina bernameya navikî 
xwe demê ji dest nade û Ajansa Vejena 
Navikî, jî hişdarên xwe li dor vê bernamê 
zêdetir kiriye û niha jî neçar maye ku 
belgeyên pêwendîdar bi çêkirina du 
nawendên nû li îranê de binirxîne. Lewma 
tê çavnihêrî kirin ku pilana tehrîmên çend 
alî û giran, carê ji aliyê Amerîka û 
hevelbendên Ewropayî ve bihê dûrxistin. 
Serbarê wê ku çend Kompanî û şirketên 
mezin û navnetewî, çalakiyên di seneta 
neftê û hevkariyên bi îranê re 
rawestandine, lê hêj hejmarekî zaf ji 
Kompaniyan dirêjî bi pêwendiyên bazirganî 
yên xwe bi îranê didin. 

Herweha di çend hefteyên derbasbûyî de 



çendîn rêketin û girêbend bi Iranê re hatine 
wajo kirin. Bo mînak Sermiyandanîna 5.5 
Mîlyard Dolarî a Turkiyê di seneta Gaza 
îranê û lihevkirina Pakistan û îranê ji bo 
çêkirina hêla boriya gazê ji bo şandinê û 
wajo kirina girêbendek din a şirket nift a 
Çînê bi îranê ji bo deranîna niftê li 
xelîcfarsê de. 

Danîla Pilitka di gotara xwe de digîje vê 
encamê ku sepandina tehrîman, hêdî hêdî 
tûşî şikestê dibin, lewre niha Amerîka bi du 
xal û bijaran re berbirû bûye. Yan îran dê 
çeka Navikî bi dest bixe û Amerîka jî dê 
şiyana wê hebe ku xeterî û metirsiyên wê 
kontirol û mehar bike. Yan jî, kesek bo ji 
navbibina vê xetera navikî ya îranê dê hewl 
û gavan hilbigre (êrîşa leşkirî). Eva jî li 
halekê de ye ku welatên deverê, nîgeranê 
bernameya Navikî ya îranê ne û tim vê 
gefê dixin berçav. Welatên erebî bi taybet 
yên qirax^ xelîcfarsê, ji tirs û xofa hêza 
etomî ya îranê, bi xwe jî ketine pey sîlahên 
hesteyî. Çunku niha bas ji Erebistan seûdî 
tê kirin ku berevaniyê li hizra kirîna wan 
sîlahan ji Pakistanê ye. 

Ji aliyê dinê jî, kirîza mewcûd li têkiliyên 
Amerîka û Îsraîlê de bûne cihê nîgeraniya 
welatên erebî. Ew difikirin madam ku 
Amerîka berevanî û piştewani ya 
hevalbendê kevnar yê xwe (Îsraîlê) neke, çi 
garantiyek heye ku ji dostên xwe li deverê 
de bike. 

Nivîskar balê dikişîne ser bijardeya 
duyemîn^ anku êrîşa leşkirî û dibêje: 
Rêberên Îsraîlê bi tundîji siyaseta Obama li 
hember îranê nerazî ne. Lewma Ger Îsraîl 
bi tenê û yekalî êrîşê bike ser îranê, bê şik 
encamên wê, dê berjewendiyên Amerîkayê 
li deverê de bi nîşange bigre. Lewma 
Obama renge neçar be dest bi kiryarekê 
bide, ku dûr e ji çavnihêriyan. Bi taybet 
îran ku carê vê yekê bawer nake. 

Danîla Pilitka encamê ji gotara xwe digre 
ku şikesta siyaseta Obama li hemberî îranê, 
xincî Obama ji hemûyan re eşkere bûye. 
Lewma tê çavnihêrî kirin ku rewş ber bi şer 
ve diçe. Lê pirsiyar ev e ku çi kesek dê şer 
dest pê bike? 

Hemîd Muxtarî 

îro rojê medya û 
ragihandin, bihêztirîn 
emraz in bona derxistin 
û xortkirina hizr û 
ramanan. Herwiha 
bibandortirîn alav in 
bona nifûzkirina çand û 

hizr û ramanên cuda cuda bo nav dilên 
civakan de. Lewma basên ragihandinê 
bûne mijara hejmarek zaf ji basên civakî û 
di vê navberê de "Jin û Ragihandin ji 
serekîtirîn mijarên hizrmend, civaknas û 
nemaze karbidestên pirsên jinan bûne. 

Di cîhana îro de pêşketinên teknelojiyayê, 
têkilî û pêwendiyên cîhanê pirr hêsan 
kirine, bi terzekê ku ji sînorên navnetewî 
derbaz bûne û bandorên zor xistine ser 
siyasetên giştî, bîr û boçûn û liv û tevgerên 
mirovan, nemaze zarok û nûciwan ku weke 
pêşeroja welat tên hesêb. 

şarezayên warê ragihandinê bi bawer in 
ku medya dikare bihayên bingehîn ên 
şonasa civakê bixe bin bandora xwe de. 
Anku mirov dikare bi mifahwergirtin û 
bikaranîna dezgehên ragihandinê, 
bandorên erênî û nerênî bixe ser hizr û 
ramanên xelkê. Ku wisan e em dikarin 
bibêjin medya rolên bingehîn û bibandor li 
ser pêwendiyên civakî û guhertina rayên 
xelkê dilîze. 

Lê ewa ku em dixwazin vir de li ser 
bisekinin, pêgeha jinan di ragihandinên 
civakên mêrserdest û paremay de ye. 

Civaknas, bawerin ku rola giştî a 
medyayên giştgîr, di civakên mêrserdest 
de, liberçavnegirtin û buha nedan bi hêz û 
şiyanên mirovî ên jinan û xurtkirina 
ramanên şaş derheq jinan e. 

Desthilatdarên civakên mêrserdest, 
cehdê dikin bi bikaranîna dezgehên 
ragihandinê, bibêjine me ku jin nikarin 
welat birêve bibin û divê tenê rolên weke 
hevjîn, dayîk, kabanî û... bigirin stûyê xwe. 
Ger mirov bi hûrî balê bikişîne ser 
pirogramên televîzyûnî ên civakên han, 
nemaze ew fîlmên ku berhem tînin, jêre 
derdikeve ku sîstem çawa wan rolane hînê 


/V 

Jin U Ragihandin 

jinan dikin û cehdê dikin tiştên han bal jian 
weke tiştên normal û asayî nîşan bidin. 

i dîtina femenîzman, nîşandana dîmenên 
han ji jinan di ragihandinên giştgîr de, 
şiklek îdeolojîkî ye bi armanca domandina 
pêwendiyên mêrserdestiyê. 

Di ragihandinên civakên mêrserdest de, 
mêr weke mirovekî desthilatdar, zal û 
serkevtî, çeleng û êrişker tên nîşan dan û 
pirr rolên curbicur û girîng ku serkevtin 
têde tenê girêdayî ye bi şarezabûn, 
pisporbûn, kêrhatîbûn û lojîkbûnê. Lê li 
hember de jin zêdetir weke mirovên 
stûxwar, bindest, pasîv, neçeleng û bê biha 
tên nîşandan û zêdetir di rolên lawekî û 
mandoker de derdikevin. Ragihandinên han 
bi nîşandana jin û mêran di rolên han de, 
dixwazin heqîqeta rolên regezî û 
newekheviya cinsîîsbat bikin. 

Serbarê hebûna rolên cud cuda û 
hevkariya berdewam a jinan di cîhana di 
halê guhertin de, ragihandinên civakên 
mêrserdest, wêneyek wekhev ji jin û 
mêran, nîşan nakin. Tundûtûjinya han û 
nîşandana rûçikek xirab û sivik ji jinan, ku 
di ragihandinên wan de belav dibin, 
bandorên nerênî dixe ser jin û çalakiyên 
wan ên civakî. 

Ji aliyek din ve ew pirogiramên ku li ser 
rola sunetî a jinan tekez dikin, êrîşker û 
metirsîdar in li ser çalakiyên jinan. 

Li vir pirsek tê holê, gelo çima dezgehên 
ragihandinê piropagende ji bo nêrînek han 
dikin? Di halekê de ku ew dikarin bandorê 
bixin ser ramanên xelkê bo tiştên pozetîv û 
baş. 

Ger em bên û lêkolînê li ser berpirsên 
wan ragihandinan bikin, dibînin ku gişt 
berpirsên wan ên sereke, mêrên paremayî 
û bîrhişk in û di rastî de dezgehên 
ragihandinê weke alavek bona tezrîqkirin û 
sepandina boçûn û îdeolijiyên paremayî ên 
xwe bo ser raya giştî bikar tînin û em 
dikarin bibiêjin mixabin wan kariye heya 
qasek zaf, di karê xwe de serkevtî bin. 

Heya dema ku derfeta birêveberî, 
biryardan û birêvebirina ragihandinan bi 
terzek wekhev û bê liberçavgirtina regezî, 
bo takên civakê nehê dan, em nikarin 




Diyardeyek Civakî Û Çend I 




Cawîd Esxerî 

Qetlên namûsî, yek ji 
diyardeyên herî berçav û 
xirab ên civaka me ye ku 
mixabin carê li gel hest û 
roh û çanda kurdan de 
dijît û metirsî û siya reş a 


wê her li ser civakê maye û giraniyê dike. 
Helbet çand û asta rewşenbîriya kurd û 
serdema niha ya ku kurd têde dijîn, gellek 
ji vê diyardeyê re rêxweşker e. Eyan e li 
wan civak û welatên ku li halê bihorîn û 
derbasbûn ji qonaxa sunetê ve bo 


modernîzmê ne, diyardeyên wiha xurttir û 
gotiyên wê jî zêdetir dibin. Her çend ku 
rengeyasaya wan civakan jî li gor normên 
serdem û şaristanî jî bibin-, lê têgihîştin û 
hezimkirina wan bal takên civakê demek 
dirêj, bêhnek fireh û hewl û xebatên zêde 
dixwaze. Li vê navberê de, jin goriyên 
sereke yên vê diyardeyê ne. Civaka kurdî jî 
ku civakek mêrserdest, kewneşop û li bin 
nîrê zordarî, tepeserî û dagîrkeriyê de heya 
niha jiyaye û bi zorî û berqesd ji mafên 
rewa yên xwe bêpar û herwiha ji karwanê 
xwepêgihadin, rewşenbîrî û pêşketinê jî 
pare maye, siroştî ye ku zû nekare çanda 



çavnihêrê misogerbûna mafên wekhev di 
navbera jin û mêran di gişt warên civakî, 
siyasî û aborî û regezî de bin. 

Pirraniya ragihandinên civakên 
mêrserdest hewil didin jinan ji kar û 
çalakiyên siyasî dûr bixin. Jin di fîlman de 
yan di di halê giryanê ne, yan hawar dikin, 
yan pirr pê dikenin, yan zû tên lêbandin û 
hinek caran jî zalim in. Rûçikek ku bi tewahî 
dûr e ji rastiyê. 

Lewma divê bibêjin ku jêrdehatina rûçik 
û kesayetiya jinan di ragihandinên civakên 
mêrserdest de, astengek mezin e li hember 
pêşkevtina wan. 

Di dawiyê de divêt bibêjin ku guhertina 
bîr û boçûn û deb û edetên nifşan, ne 
karek senahî ye, lewra divê em hemû bi 
hevre, nemaze kesayetiyên rewşenbî rên 
civaka me ji hemû rêyekê bi armanca 
sekinîn li dijî îdeolojiya han bikar bînin, 
Rewşenbîr divê bi pêkanîna zext û givaşan 
bo ser dewletan, wan neçar bikin ku rêz ji 
kesayetiya jinan bigirin û derfeta hatina 
wan bo navqada siyasî, ragihandinî, aborî û 
civakî pêk bînin. Ewa jî tenê ji rêya 
rewşenbîrbûna civakê tê encam dan. Çimku 
her wek me li serê îşare pêkir, ger raya 
giştî tevî desthilatdaran nebe, ew qet 
nikarin ramanên xwe ên han bidomînin. 



xwe nû û kirasê kewn û rizî yê xwe jî 

Doma Gotara Diyardeyek Civakî û Çend Peyvek 

bidirrîne û xwe li gel bîr û hizrên serdem biguncîne. Bi taybet bîr û 
hizrên ku rêz ji mafên tak û wekheviya jin û mêran digrin. Lewma her 
ku diçe, jinên kurd jî di bin bandora çeka modernîzmê û li bin siya 
pêşketina teknolojiyê de bi mafên xwe hevnas dibin û dixwazin kesatiya 
rastîn a xwe bibînin û di jiyan, çarenivîs û qedera xwede xwedî biryar û 
hewest û pêgeha taybet a xwe bin. 

Lê çanda hezar saliya kurd wiha bi hêsanî nikare xwe ji wî kirasê 
sunnetî rizgar û kirasê nû û modern li xwe bike û di eql û têgihîştina 
xwe de bawerî û rêz ji mafê beramberê xwe bigre û pêşwaziyê ji 
reformên civakî bike. 

Ji hêla din ve jî civaka kurdî, civakek olî ye. û şerî û ol jî li cihê xwe de 
wekî 

dîwarek qahîm û têldiriyekê li hember wan reform û nerînên serdem 
de cî girtine. Bitaybet jin gelek bi sînor û di çarçoveyek berteng de cih 
daye û ji ber çend sedeman rê ji bo kuştin û bê mafiya jinan xweş dike. 

Lê pêlên bihêz yên modernîzmê ewqas bihêz in ku tu asteng û 
berbendek nikare li hember de dewamê bîne û hemû qeyd û bend û 
zincîrekê diqetîne û xwe vedizelîne nav çand û civakan. 

Li îranê de jî dibin sîbera reş û yasayên hişk û neguher û dijî jin yên 
rejîmê de, jin gelek sînordar û tên çirmisandin. Ji her terze azadî û 
mafekê hatine bêpar hiştin û jin weke kala û namûs û şerefa mêran 
hatiye pênasekirin. Bûna yasayên weke kewirbaran, hesibandina du 
jinan wek mêrekê û gellek yasayên din yên dijî jin, hevdem li gel çanda 
paremayî, zêdetir destê mêran di kuştina jinan de vala dihêle. Lewma 
piraniya herî zêde ya qetlên namûsî li îranê de tu astengekî yasayî bo 
mêran pêk naîne û pêvajoyek asayî bi xwe girtiye. 

Lewma netenê yasa li îranê de dijî jinan e, belkî tu mafek yasayî jî bo 
dûreçûn û dozvekirin bo jinan li dosyayên wiha de nine. 

Ji hêla din ve jî aborî li destê mêran de ye û wê yekê desthilatek 
zêdetir daye mêran. Eva jin/an tim çavjidest û bindestê mêran dihêle. 
Çûnku li gor vê yasa û kultorê erk û rola sereke a jinê li malê de hatiye 
diyarikirin û karên navmal, xwedî kirina zarokan û xwarin patin heya 
niha bi karek bimiaş nehatiye pênase kirin, eva jî jinan tim bendewarê 
mêran dihêle û riya tund û tûjiyê jî dijî wan xweş dike û ger rewşeke 
serbixwe bo jinan di warê abûrî de pêk nehê, egera berdewam mana wê 
bindestiyê ji nav naçe. 

Li rastî de ew çand, yasa û rîsayên han weke xencerekî bi jehr û bijan 
li cismê civakê de ye û niviya laşê civakê seqet kiriye û heya ew birîn jî 
nehê çareserkirin, civak pêş nakeve û dê ji karwanê pêşketinê jî pare 
bimîne. Lewma eva ne tenê pirsgirêka jinan e, belkî pirsa hemû civakê 
ye û divêt jin û mêr bi hevre û mil bi milê hev bo çareserî û jiholê 
rakirina vê nesaxiyê bixebitin û bixwe pirçek kirin bi çeka zanist û 
rewşenbîriyê û hevlên berdewam gel takên civakê bo rohnkirina wan ne 
tenê dê bikarin vê arîşeyê çareser, belkî pêşerojek baş bo civakê jî 
misoger bikin. Nexa berevaj, pêlên modernîzmê û kultur û yasayên hişk 
yên heyî dê goriyên zêdetir bistîne û civak jî dê her paremayî û seqet 
bimîne. 

Bêkariya jinên xwendekar li îranê de 

Li halekê de ku 
hejmara bêkariyê di 
îranê de roj bi roj zêde 
dike hejmara bêkariya 
jinên xwendevan bi 
taybetî di salên dawî de 
pir zêde bûye. Tê 
pêşbînî kirin ku ew 
pêvajoyên han jê her 
zêde bikin. 

Ligor amarên nû ên 
navendên amara îranê 

di warê jiher cuda kirina jinên xwendevan ên di asta bilind û navendî bi 
giştî di şar û gundan de 887 ji jinan li bajaran û 594 jî di gundan de 
bêkar in. 

Di vê demê de, tenê li bajarê Tehranê nizîk bi 800 hezar kes bêkar in 
ku piraniya herî zêde a wan jin in. 




Kewê zer 


L i gor ragihandina Fars, di rojên despêka sala nû a 
1389'ê Rojî de, Navenda lêkolînên Perlemana Komara 
Îslamî a îranê, 28 pirsên civakî xistin ber Wekûlînan û 

dinava wan 28 pirsan de di ragihandina xwe de eşkere kir ku 
bêkarî, tûşbûn bi madên hişber, nedarî û telaq weke çend 
pirsên girîng û pirsgirêkên niha yên civakî di welatê îranê de 
ne. 

Her di wê ragihandinê de hin amarên xelkê akincî li bajar û 
gund û herwiha jiyana kûçberên welat hatine kirin. Hejmara 
wan jî diyarî kirine û liser wan zanyariyan û bigor wan hesaban, 
hin şîrove ji bo giriftên civakî û bitaybetî bêkarî bi serhijmêriyên 
cuda cuda ên temenên xelkê bêkar polînbendî kirine û ... 

Ewa ku balkêş bû, ne ew ragihandin bû, belkî bêarî ya rejîmê 
bû ku eger em wiha bas jê bikin û şîroveyek ji wê bêariyê bikin 
wiha dê bînin ziman. 

Pêka nasîna ku ne tenê hêzên siyasî û xebatkarên îranê û 
xelkê berevajikarên mafê xwe, belkî hemû civaka navnetewî li 
ser Komara Îslamî a îranê heye, di çarçoveya wê desthilatê de 
mirov nikare tu naWend û hêzekê bi serbixwe û medenî bizane, 
heya ku mirov bikare ragihandina fermî a her nawend û aliyekê 
di bazneya Komara Îslamî de bi dûr ji têkiliyên nizamê 
bihsibîne. Belkî bi heûna sansor û kuntirolên tund ew 
ragihandin dibin peyva wê rejîmê. Seba wê yekê, em dikarin 
wiha bêjin ku Komara Îslamî,^ îsal ew diyarde ên haşanekirî 
weke pirsên girîng ên civaka îranê hilbijartin ku carek din bi 
berhevkirina riyek din a xapandin û rê ji ber windakirinek din a 
xelkê welat biceribîne. Vê carê jî bi navê lêpirsîn û bi dîvdeçûna 
pirsên civakî kirine armanca serkevtina pîlanên xwe û heyamê 
temenê xwe bi mijûl kirina heşên xelkê bi pîlanek din a siyasî lê 
di qalibê hewlek civakî de, bidomîne. Lê ne ew diyardane tiştek 
teze ne bo xelkê û ne jî destê rejîmê di wan karane de bidûr e 
ku weke giriftek civakî ji bo rejîmê cihê pirs û nigeraniyê be, ne 
jî xelik ji pîlanên rejîmê bê aga ye ku ragihandinek wiha ya 
destnîşankirina pirsgirêkên civakê cihê dilxweşî û hêviyekê be 
bo civaka îranê ku bi giştî bi vî derdî dinalîne. 

Bi bawera min ew kare li beramber pirsek din a girîngtir û 
micittir ji bo rejîmê de ye ku hekî pirs û giriftên civakî hertim di 
berjewendiya rejîmê de bûye, ew pirsa din ku pirsek siyasî ye, 
bi tu awayek di berjewendiya nîzama Komara Îslamî de nine, 
belkî gefek pir micit e û rejîmê jî hest bi wê pêla bihêz a 
beşdarîkirina xelkê di bizavek siyasî de kiriye. Ew bizava ku piştî 
maşkanê ya hilbijartinên Serokkomariyê di sala derbazbûyî de 
destpêkir, heya niha jî bi dawî nehatiye û eger tenahî û 
aramiyek nisbî jî, di encama tepeserî û zordariyê de hebe, mîna 
aramiya berî bahozê^ye. 

Rejîma komara Îslamî ku nikare bi awayek rasterast berbi 
rûyê wê pirsê bibe, eşkere ye ku her riyek mumkin dide ber 
xwe. Yek ji wan riyan lêbandina xelkê bi pîlanên xwe ên 
nemirovane ên mîna marê du ser dixe canê xelkê û bi serekê 
derdên giran û belayên mezin û nesaxiyên civakî tûşî xelkê dike 
û bi belavkirina wan diyardey ên ku Perlemanê ragihand. Bi 
serek din jî di demên tengasiyên siyasî de pîlanên xwe eşkere 
dike bi navê vekolîn û lêpirsîn ji pirsgirêkên civakê. Ew pîlanane 
weke birsî kirin, belavkirina madeyên hişber, bêkarî û di encam 
de nedarî û telaq û jihev belav bûna malbatan û di demên 
pirsên siyasî ên gef li ser hebûna rejîmê, anîne ziman a wan 
arîşeyên civakî li rastî de pîlanên darêtî, dibin ragihandinên 
fermî ên rejîmê û piropagende ji bo wê yekê ku bi her awayek 
be rê ji ber xelkê winda bike û rewtî û meşrûiyetê ji xelkê 
werbigire ku bikare temenê tepeserkariya xwe bi ser xelkê de 
dirêj bike û bitaybetî xelkê ji pirsa siyasî ya ku riya nemana 
rejîmê dişopîne, bidûr bigre. 

Ewe di halekê de ye ku li hemû welatên demokratî de yên ku 
azadî û mafê jiyanê têde hebe, desthilatdar bi riya xizmetkirin 
bi xelkê hewla bidestxistina dengê şeriyetê dide, lê Komara 
Îslamî a îranê bi pîlanên nemirovane xelkê birsî dike û nan li 
beramber dengê neçarî ê rewatiyê vediguhere. Lê êdî di sala 
derbazbûyî de xelkê selimand ku bi dengê meşroiyet bi komara 
Îslamî birsîtiya xwe qerebû nake. 

BEHREDARÎ 


H er mirovek jiirxek e. Her mirovek 
cîhanek e. Û her mirovek jiyaneke 
veşartî ye. 

Mirov xwediyê behre û 


bikevejî dê di wî warî de behre û berdariya 
xwe derbixe pêş. Girêdayê wê, dê ew ber û 
berhemên xwe jî pêşkêş bike û bide 
pêşandan. 


hunerweriyên resen e û hemû cerbezî û 
taybetmendiyên cûrbicûr di mirov de 
dihewin. Ango her mirovek di warekî de 
serketî û pêşketî ye. Jixwe mirov nîn e ku 
aliyekî wî/ê yê pêşketî an jî paşketî tunebe. 
Carekê ne gengaz e ku her mirov di her 
warî de bikêrhatî, serfiraz û serketî be. Belê 
negengaz e ku ji her aliyî ve an jî ji berêv 
de bêkêr nebikêrhatî be jî. 

Meyla her mirovekî/ê li ser tiştekî ye û 
her mirovek meyla xwe dide aliyekî jiyanê. 
Bi xwezayî aliyekî digire û aliyê din berdide 
an an di ser guhê xwe re tavêje. Ev yek jî 
dibe sedema çiqilîbûn û pîşekariyên 
mirovan ên cure bi cure. Ger ku her mirov 
di her karî de serfiraz û serketî bûna, di 
navbera takekes û kesantiyan de tucar 
cudayetî û cihêrengî dernediket û wê şaxê 
wateya gêrûf û şanpaziyên mirovan jî 
nedima. Her wiha hewcetî bi dengbêj, 
hunermend, wêjevan û şanogeran jî 
nedima. 

Hêz û meyldariya karekî an jî têrîkirina 
cehd û xebata mirovan, behredariya wan 
kifş dike û lebat û bikêrhatîbûna wan 
derdixe holê. Zanebûn û zanyariya mirovan 
a taybet û hêza behreyên wan ê veşartî jî 
gelek caran wekî jêhatîbûn û bikêrhatîbûna 
wan tête dîtin û ceribandin. Belê beriya wê, 
ji bo ku karzanatî û şarazatiya mirovan bête 
dîtin û pêşandan, divê pêşî merc û derfetên 
kifşkirina behreyên wan bêne afirandin. 
Lewre behreyên mirov yên nependî her gav 
li gorî merc û derfetên civakê têne vedîtin. 
Kesên hunerwer û behredêr jî li gorî 
behre berhemên xwe têne venasîn 

Behreyên vegotin û axaftinê jî hin ji wan 
behreyên veşartî yên ku her car bi derfet û 
ceribîneriyên rojane re derdikevin holê, ne 
Di civakê de heta ku mirov neaxive tu kes 
nizane ew kes çi xweşikiyan di xwe de 
dihewîne. Heta ku mirov stranekê nebêje tu 
kes nizane ku ew kes mirovekî/e dengbêş 
an stranbêj e. Heta ku mirov nenivîse an 
hestên xwe dernebîre tukes nizane ku ew 
mirov nivîskar an helbestvanekî hêja û 
berdar e. Ji bo wê divê pêşî derfet û 
fersend bêne afirandin. Hem ji bo vedîtin û 
venasîna behreyên mirov hem jî ji bo 
pêşxistin û geşedaniya behredariya wî/ê, 
hewcedarî bi xebat û lebatên takekes û 
kartêkeriya wî/ê heye. Çimkî, kî bi çi karî 
mijûl dibe, bêşik dê di wî karî de bi ser 
bikeve. Her wisa, di kîjan warî de bi ser 


Wekî ku li jor jî hate diyarkrin, behreyên 
mirov li gorî merc û derfetên rojane û li 
gorî fersend û derawayên demê têne 
bikaranîn û pêşandan. Her mirov xwedî 
behre ye û her mirov dikare di warekî de bi 
ser bikeve. Her mirov hêz û behreyên 
veşartî di dil û mêjiyê xwe de dihewîne. 
Belê ji bo ku ji hêz û behredariya kesên 
afirîner sûd bê wergirtin jî divê pêşî merc û 
derfet û cih û war bêne afirandin. 

Bo nimûne : Heke ku ji aliyê mirovan de 
goga pêgogê nehatiba dahêrandin, îro 
gogbaz û pêgogvanên navdar ên mîna 
Pele, Maradona û Ronaldo û hwd. 
dernediketin holê û nav û dengê wan li 
dinê belav nedibû. Heke ku muzîk û alavên 
muzîkê nehatiba dahêrandin îro tu kesî 
nikaribû behsa muzîknas û muzikarên mîna 
Mozart, Beethoven û Pavorotti û hwd. 
bikira. Dîsa heke ku pênûs û nivîs nehatiba 
dahêrandin, navê wêjevanên mîna J.J. 
Rousseo, Tolstoy, Dostoyevskî , Gorkî, Leo 
Buscaglia û hwd. nedihate bihîstin û 
helebstên helbestvanên mîna Ehmedê Xanî, 
Poul Eluard, Cegerxwîn, Ferîdûn, Ehmed 
Arîf, Nazîm Hîkmet, William Butler Yeats û 
hwd. nedihate xwedin. 

Girêdayê vê yekê, heke ji bo ziman, çand 
û hunera kurdî ked û xebat nehatibûna 
kirin û ji bo derbirîna nirxên hest û bestên 
neteweyî merc û derfet nehatibûna 
afirandin îro me nikaribû van rêzikan li vir 
binivîse û îro bi sedan nivîskar û 
helbestvanên kurd dernediketin holê. 

Bi rastî ji bo nivîsandin û derbirîna 
zimanê kurdî îro gelek merc û derfet hatine 
bidestxistin. Ev ji bo her wêjevan û 
hunermendên kurd siûdek e. Ev, 
fersendeke bêhempa ye ji bo her kurdî. 
Divê her mirovê/a kurd xwe di van mercan 
de biceribîne. Û jin û mêr tev, hemû 
behreyên xwe bi pêş ve bixin û xislet û 
xisûsiyetên xwe bidin pêşandan. Carekê, 
divê astengî û qedexekirin ji bo me nebin 
spartek. Heke ku em dil û mêjiyê xwe azad 
bikin û biparêzin, qeyd û zincîr jî nikarin 
cest û hestên me dîl bigirin. 

Seneca dibêje: 

"Erd çi qas dewlemend dibe bila bibe, 
heta ku neyê ajotin berhem nade. Serî jî 
wisa nin; seriyên neçandî nikarin ramanan 
hilberînin." 


Kaniya He/bestan 


Newroz 



Newroza jînê ku hat 
çaxê ku şîn dibe tev welat 


Hate der kanî li bin erdê 
sar 

derman kir derdê çol û 
neval 

Quling ku vegeriyan li 
germîyanê 

mizgînî dan tev xelkê 
kurdistanê 

Şivanan ku lêda bilûla 
boharê 

dan mizgînî bo heyva Adarê 

Çaxê ku hat dengê qebe 
qeba Kevan 
xatir xwast Reşemê li 
Adarê 

Disan dê şîn bin gul û Sûsin 
û Beybun 

mizgînî dê bidin bo xelkê 
mezlûm 

wa dîsan hatin Kawayên 
asingir! 

Newroza jînê ku hat 
dawî tê bi temenê Zehak! 

Sêzdebider U Eşq U Şadî 


Amade kirin: Rondik 


13'ê Xakelêweya her sal bi Sêzdebider tê 
naskirin. Sêzdebider yek ji cejn û sunetên 
kevnare newrozî û dawiya van zincîre cejna 
e ku ji kuleçarşemiyê ve destpê dike, bi 
newrozê xurt û li sêzdebiderê de jî bi dawî 
dibe. Bi wateyek din, roja pena birin ber 
siroştê, dûrkirina nehsiyan, destpêka kar û 
xebata di sala nû û hêvî bi salek pir 
destkevt û geş e. 

Li çanda kevnar ya îraniyan û ayîna 
Zerdeştiyan de, roja 13'ê ya her mehekê bi 
navê sitêrka Tîr ya Tîşter "xweda û horiya 
baranê" hatiye binav kirin ku tîr Tim bi 
dêwê hişkesaliyê re şer kiriye. Lewma di 
roja 13 ê Newrozê de xelik derdiketin çiya, 
deşt û dolan û li hembêza siroştê de demên 
xwe bi xweşî û şadî diqedandin û, hêvî û 
daxwaza barîna baranê û salek tijî xweşî û 
şadî û bereket ji Ehora Mezda dikirin. 

Ji wê demê weje heyaniha bûye bi parek 
ji kultor û çanda îranê yane. 

Sêzdebider ku wateya xweşî, şadî û 
aştiyê digehîne û reh û rîşalên xwe bi kûrî li 
van îraniyan de dakutîne, niha di îrana bi 
siya Komara Îslamî de çawa birêve diçe? 
Rejîmek ku evîndarê merg, reşatî, şîn û 
taziyan e û bi hemû awayekê li hember 
şadî û azadiya xelkê de rawestaye. 

Rejîmek ku êrîşê bike ser mêvandarî û 
davetan, CD û kasêtên mozîkên şad ji 
ajotvanên Otombêlan distîne, ruha muzîkên 
şad dikuje, şadiyê û dêmode dihesibîne, 
rojên şîn û taziyê li rojjimêra îranê de 
zêdedike, hewlê bo guherandina rojên cejn 
bi rojên xembar dide, liberkirina rengên 
vekirî û şad li navendên dewletî de qedexe 
dike û... ku hemû nîşane ji dujminahiya 
rejîmê bi şadî û keyfxweşiyê digehînîn, 


divêt çavan bê pênase 
kirin. 

Lê ji aliyê dinê jî eve sê 
dehsal in ku xelkê îranê bi 
meşandina jiyanê û 

birêvebirina cejn û 

merasîmên xwe, bawer û 
îdolojiya rejîmê birine bin 
pirsyarê. 

Civaknas Mecîd 
Mihemedî di gotarekê de 
balê dikşîne ser 
sêzdebider, eşq û şadiyê li 
bi sîbera komara Îslamî de 
û sedemên dijberî û 

dujminahiya rejîmê bi şadiyê re destnîşan 
dike û dibêje: 

Sêzdebider yek ji wan rojan e ku rejîm ji 
ber naverok û kakila xwe ya dijî eşq û 
şadiyê, dijberiyê pêre dike. Lê sêzdebidera 
1389'an her weke Kuleçarşemiya 1388'an 
bûye bi qadek din ya birine bi pirsiyara 
hikûmeta evîndarê reşatî û xembariyê. 

Şadî û keyfxweşî, îmkana raderbirîna 
azad a hestên xwe, dide mirovan. Lewma 
hikûmet ji wê yekê ditirse ku neku derbirîna 
azad ya xelkê, tarandin û dijberiya bi rejîmê 
li peyre bê. Tirsa rejîmê ji wê înkarkirinê li 
qada giştî û derketin ji kuntirola siyasî de, 
dibe sedema dijberiyên bi şadiyê re. Çunku 
dizane xelkek xembar, xemok, nerihet û 
nîgeran zûtir û hêsantir tên kuntirol kirin 
heta yên şad û serkell. Qedexe kirina 
kunsertên hunermendan û reqs û semaya 
ciwanan li îranê de nimûneyek zindî ya wê 
gotinê ye. 

Sedemek din ya dijberiya rejîmê li gel 
Sêzdebiderê re, eşq e. Çunku eşq jî her 
wek şadiyê li çarçoveya îdeolojiya rejîmê de 



nahê hebsî kirin, lewma rejîmê tirs ji eşq û 
evînê heye. Çunku li wê rojê de cewek azad 
li hembêz û berçêla siroştê de desthilatdar 
e û renge ew roj bibe bi qada çavzilkanê û 
evîndariya kur û keçan Rejîma Komara 
Îslamî Ji bo keç û jinan, sînûrek berteng 
diyarî kiriye û ew li nav çarşewê de 
veşartine, çunku li gor îdeolojiya rejîmê, 
bedena jinan çavkaniya fesadê ye. Divêt jin 
haydarê liber kirin, rêçûn, axaftin, kenî û 
riftarên xwe bin, ji gulav û bêhnên xweş 
xwe biparêzin, daku hest û hewesa mêran 
nelive!! Lê derketina xelkê û guhnedana bi 
wan xorafatan, li cihê xwe de serketina bi 
ser wan bawerên şaş ên rejîmê de ye. 

Li civakekê de ku mirîbawerî û mirîdostî 
têde hakim, şadî û eşiq jî qedexe, bêşik 
eşqa bi jiyanê dê li dîtina rejîmê de bi 
serkêşî, nefermanî û dijî yasa û şirîeta 
hikûmetê bihênhesibandin. û bûn Lewre 
renge ji niha şûnde pêngava din ya 
hikûmetê, mehkeme û dadgehîkirina xelkê 
bi tawana derbirîna hesta şadî û 
jînbaweriyê be! 


Wan Dibe Xwedî Nasnameyek Nû 

Walîtiya Wanê li boj 
ku Wan nasnameya 
'Bajarê Cîhanê' bistîne 
dest bi projeyek nû IdfiJ 

Li gorî daxuyaniyal 
Walîtiyê, xebatai 

projeyê ku dê bii 
beşdariya saziyênj 
civakî, taybet û saziyênj 
sivîl ve bê meşandin dê 
12 mehan bidome. Bi[ 
lijne û komên bêne avakirin dê armanc diyarkirina 2023 vîzyonên 
bajar be. 

Ji bo ku Wan ji perwerdehiyê heta tenduristiyê, ji çavkaniyên 
mirovan heta bajarvaniyê, ji çand û turîzmê heta sewalkariyê bi gelek 
sernavan bikeve nava bajarên serek, dê xebat bêne meşandin. 

Di daxuyaniya ku tê de "nasnameyeke nû ji bo Wanê" tê 
armanckirin de hate diyarkirin ku xebat dê li gorî salnameyekê pêk 
bên û civîna yekemîn a der barê projeyê de jî dê 5'ê Nîanê bê 
lidarxistin. netkurd 



Yekemîn romana Kurdî ‘’Miryema” li 
Başûrê Kurdistanê bi zimanê Ingilîzî derket 

Ev yekemîn car e ku roman 
li devera Behdînan, li 
Kurdistana Başûr, bo zimanê 
Ingilîzî tê wergerandin û 
çapkirin. Romana "Miryema - 
kiçejinek ji zemanek din" a 
romannivîsê Kurd Sebrî 
Silêvanî ye, çapa Kurdî li sala 
2007 an li Duhokê hatibû 
çapkirin, piştî du salan, ango 
2009-2010 roman ji aliyê 
xanima hêja Huda Mehemed 
Salih, mamostayê romanê û 
seroka beşê Ingilîzî li kolîja 

edebiyatê, zankoya Duhokê, hate wergerandin. 

,Mamosta Huda dibêje: "Me wek kolîja edebiyatê li Duhokê 
romana Miryema - kiçejinek ji zemanek din, wergerand Ingilîzî ji 
ber ku mînakek e bo romana Kurdî a nû û aniha wek pirtûkek 
rismî ji aliyê xwendkarên qûnaxa çarê li kolîja edebiyatê tê 
xwandin.. 

Netewe 

Şiroveya Gotinên Pêşiyan 



Çiya Mazî 


xwe hinek dixwazin bi 
zorê qaiiban deynin û 
wekî siyasetê, çandê jî jt 
nûv de biafirînin. Lê çano 
bi awayekî xwezayi 
pêşdikeve û cihê xwe 
dibîne. Rast e mirov rê h 
ber vedike an hewi dide 


ku çand bibe çandeke gerdûnî, iê ev yek bt 
zorê nabe. (Ç.Mazî) 

L "Axa û beg hemîxwînmij id' Min dîtiye 
ku pirên camêran ji biwêjan re gotine "Gotinê 
pêşiyan" lê min kes nedîtî ye ku ji ber xwe ve 
gotinên pêşiyan derxe, ji gotin û peyvên ji 
rêzê an duruşman re bibêje "gotinên pêşiyan" 
Qey gelo hûn çi difikirin? Gelo Pêşiyên 
Kurdan, hemu şoreşger bûne, hemu marsîst- 
lenînîst bûne û li dijî axatiye derketine? Ez 
dibêm bi van peyvên nizmik û biçûk rûmeta 
bêjeya Kurdîjî namîne. (Q.Dêrsilavî) 

" Ev şîroveya Brêz Dêrsiiavî di cîh de ye u 
geiekên bi vî awayî derdikevin pêşberî mirov. 
Heke ev gotineke pêşiyan be divê peyvên 
zanistî û peyvên teorîsyenên siyasetê giş bibin 
gotinên pêşiyan. Ev jî xetereyek mezin e. 
(Ç.Mazî) 

Min ji gotina "Di roja tengiyê de, emir kurt d' 
tu tişt fêm nekir. dibe ku ên fêm kiribin hebin. 
(Q.Dêrsilavî) 

" Bi baweriya min ev, ji bo peroşiyê hatiye 
gotin. wekî di rojên teng de ne hewceyi 
emirên (fermanên) dirêj e. Divê bi iezgîm 
ferman bêne dayîn û kurt bin. Dîsa wekî di 
rojên tengiyê de emir(temen) kin' be. Wekî di 
şeran de emir kin e' an bi peroşî mirov bijî, 
beden jî zû diheie. Ev jî tiştekî zanistî, ilmi 
ye.wateya hinek gotinên pêşiyan pir kûr e. 
Ç.Mazî." 

Z "Xwar rûnê, rast bipeyîvd’ Gotineke 
Tirkî ye. Divêt, mirov diziyê neke. Ji xwe kesî 
xêr ji malê diziyê nedîtî ye. (Q.Dêrsilavî) 

Rast e. Ev gotineke ji çanda Tirkî re bûye 
miik. Li form û zimanê Kurdî qet nayê.Ne 
hewce ye ku mirov gotinên Pêşiyên 
neteweyên din bike yên Kurdan. Ji xwe yên 
wan jî bi vî awayîpir in.(Ç.Mazî) 

3. " Yek ji me çii, çii ji me yek' Tu têkiliya 

vê û gotinên pêşiyan bi hevre nîn e. 

"Di Tirkî de dibêje ' yek ji bo me gişan, em 
giş ji bo yekî'. Ev jî biwêj e. Lê di Kurdî de 
wekîgotineke pêşiyan xuya ye. Li hin deveren 
jî hatiye gotin ku ' çii ji bo yekî, yek ji bo çiiî'. 
wekî biwêj xuya ye /ê ji ber ku hukum tê de 
heye dibêje "çii ji bo yekî kar bikin û yek jî ji 
bo çiiî kar bike" ango ji bo hevdû kar bikin, 
aiîkariya hevdû bikin. Pend jî tê de heye, 
dibêje "herkes berpirsiyariya xwe bi cîh bine û 
heke yek ji bo çiiî an ji bo giştî kar bike, çii jî ji 
bo yekî dê baş bifikire û wî biparêze. Ji ber 
van taybetiyana, me ev gotin wekî gotina 
pêşiyan di ferhengê de jî şîrove kiriye. 
(Ç.Mazî)". 

4 "Maiê dinyayê ii dinyayê dimînd' ev jî 

ne Gotina pêşiyan e. (Q.Dêrsilavî) 

"Rast e ev ne gotineke ku mirov bibêje bi 


wateyeke kûr an taybetiyek wê heye. Peyvek 
ji rêzê ye. Ç.Mazî" 

"Gotin di cihê xwe de girîng d' Ne gotina 
pêşiyan e û gotineke xweşe jî. (Q.Dêrsilavî) 

"Bi baweriya min gotineke pêşiyan e û "peyv' 
an "gotin" her û her di nava civakê de bi 
rûmet bûye û gotin wekî biryarê ye . Dibe ku 
mirov bibêje, pir sivik e. Lê dema ku di 
nîqaşekê de bê bikaranîn pir bi wate xuya 
dibe.Ç.Mazî" 

"Herkes tama debê xwe dizanê' Ma ji ku 
herkes tama debê (ne debê, devê) xwe 
dizane? Ka wateya mecaz, ka wateya civakî? 
Gotineke ku bi tewrê mecaz " Tama devê xwe 
xweş dike"ex jî ne gotina peşiyan e, biwêj e. 
(Q.Dêrsilavî) 

" Herkes tama devê xwe dizane', wekî ku 
'herkes ji xwe re ye', egoîzmê derdixe pêş. Ji 
xwe mecazîbûna wê jî ji wir tê û bi baweriya 
min gotineke pêşiyan e. Di gotinên pêşiyan 
gişan de wateya civakî (civakiya sazûbendî) 
ne hewceye ku hebe. Yên ji civakê re hatine 
gotin jî pir in . iê yên ji girseyan an ji hemû 
kesî re an ji komên kategorîk re hatinin gotin 
jî henin. Ev yek taybetiya wan î giştî winda 
nake.Mînak heke ii ser "xesûye" an ii ser 
"bav" hatibe gotin; ew ii ser hemû "xesûyan' 
an iiser hemû "bavan"hatiye gotin. Ev jîdibe 
giştî. Ç.Mazî’ 

5 " Aq/i bi peran nayê piştê " pir hatiye 
gelemşekirin. A rast "Aqil biperan nayê kirîn' 
(Q.Dêrsiiavî) 

"Herdu peyv wateyên cûda derdixin û cihê 
ne. Ya pêşî wekî " aqii bi pereyan nabe pişt 
(an piştgirî )" ye. Li ser piştgiriyê hatiye gotin 
" aqii bi pereyan nabe pişt". /ê ya duduyan 
tenê ii ser aqii û giranbihabûna wî hatiye 
gotin. Ç.Mazî" 

6 . "Qencî beyhûde naçd' û " Vir nabe rast, 
rast jî nabe vir." Tu têkiliya van û gotinên 
pêşiyan bi hev re nîn in. "Dawiya vira nîn e û 
rastîbi înad d' hîn xweş tir e . (Q.Dêrsilavî) 

"Peyveke rasteqînîye. Tu mecaz tê de tune 
ye. Tenê dibe pendek. Ev taybetî tenê jî wê 
nake gotinekpêşiyan". (Ç.Mazî) 

7 . "Bi qasî xwe bipeyiv d' nabe,li Kurdî 
nayê "L/ gorî emeiê (kirinên) xwe bipeyivd' 
(Q.Dêrsilavî) 

" Di vê ferhengê de ' bi qasî bejna xwe 
pipeyive' cîh girtiye, wekî, divê mirov ii gor 
rewş, mezinbûn û mai û miikên xwe bipeyive. 
Ev gotin wekî "fortan" jî tê bikaranîn. Lê 
wateya wê î gotinên pêşiyan, dema ku şîret tê 
kirin " dibêjin ; divê herkes ii gor rewşa xwe h 
gor emeiê xwe û li gor zanîna xwe 
bipeyîve ". (Ç. Mazî) 

8. "Feqîrî ji mirinê xerabtir d’ ne gotina 
pêşiyan e. Belkî gotina gel e. Ku bêjin "Maia 
feqîriyê bişewitd’ ew jî dibe biwêj. 
(Q.Dêrsilavî) 

"Gotinên pêşiyan, ji xwe maiê gei in. Herwiha 
hinek peyv û gotinên ku aniha di ziman de 
têne bikaranîn jî bi xêra wan gotinên pêşiyan 
in. Lê haya mirovan jê tuneye ku ji ku hatiye. 
Wekî mînaka vê gotinê. Gotina yekemîn 
çêbûye ku gotina duyemîn hatiye hoiê. Pir 
hêsan xuya ye, /ê bi baweriya min gotineke 

pêşiyan e, iê wateyek wê î pir sivik û fêmdar 
heye. Ç.Mazî." 

9 . "Diz ji tariyê hez dikirî’ ne raste. A rast 
" Tarîtîkeia diza yd' (Q.Dêrsilavî) 

"Li gor rewş û herêmê hatiye guhertin.Bi 
herdu awayan jî tê gotin. Lê ya duduyan hê 
pirbiforma gotinên pêşiyan e."( Ç.Mazî) 

10 . "Heram ji kesî re heiai nabe" ev çi 
gotin e? Ku bigotana "Heram di qirka her k< 
re naçe" xweş tir nedibû? (Q.Dêrsilavî) 

"Herdû gotin ne wekî hev in. Ya pêşî, weki 
heram be, ji herkesî re heram e. An rastî jt 
herkesî re rast e. Lê ya duduyan raste rast h 
ser heramiyê hatiye gotin. Hiibet di diie 
herkesî de derbas dibe ku mirov bibêje "wisa 
bûya nedibû? Lê beiê aniha wisa tê gotin, 
dibe ku bi demê re forma ku brêz dêrsiiavî be 
ecibandin û bi cîh bibe. Ji xwe dîroka gotinên 
pêşiyan ev e, bi demê re cihê xwe girtine. ' 
(Ç.Mazî) ". 

11. "Rê bi rêveçûnê xe/as nabd’ ji kengî 
deye, ku gotina Silo (yollar yurûmekle 
bitmez) bûye gotinên pêşiyên kurdan? 
(Q.Dêrsilavî) 

" Ez ne di wê baweriyê de me ku ev gotin ya 
Siiêman be. Dibe ku ya hinek neteweyên din 
be an ya Kurdan be jî. Kî dizane, dibe ku 
Siiêman ii deverekê ev gotin bihîstibe û gotibe 
û herwiha bûbe maiê wî. Ma geio çanda 
Enedoiê bi piranî bi ya Farisî û ya Kurdan re 
teviihev nebûye? Ev tiştekî xwezayî ye? ( 
Ç.Mazî) 

1Z "Peyvji destan biiindtir iri' min tu wate 
jê dernanî. (Q.Dêrsilavî) 

"Dest bilinkirin" heye. di Kurdî de, wekî" li 
himber hin kesan serî hildan" tê fêmkirin,an 
lep hilanîn. Ku mirov lepê xwe hiltîne wekî'em 
jî şer dixwazin' , an dikeve nava şer û serî 
hidide. Di vê gotinê de dibêje, 'peyv an gotin 
ji şer hê bêhtir bi bandor e/ Carinan hinek 
peyv hene ku wekî mirov guleyan bera kesan 
de, ewqas bi wan zor e. Di şeran de jî gotin, 
carinan pir bi bandor in.Hinek şer jî tenê ji bo 
peyvekê derdikevin. Ji ber wê yekê jî wateya 
wê î mecazî heye û darazîye. Herwiha 
gotineke pêşiyan e." (Ç.Mazî) 

13. "Destê Komarê dirêj elNle destê komarê 
"destê dewietê dirêj e." Ev jî ne gotina Kurdan 
e. (Q.Dêrsilavî) 

"Wekî me berê jî gotibû, ii ser rewşa her tişt 
,gotinên pêşiyan hatine gotin. Çima nabe ku 
,Kurdên ewqas tahde ji destê dewietan 
,komaran kişandibe û gotinekê ji bo 
destdirêjiya wan bibêje. Serokkomarên 
serdestên Kurdan her tim ev peyv gotiye ji 
Kurdên serhiidêr re: "rojekê hûnê di desdtên 
me kevin'Bi ya min bi demê re evpeyv bûye 
gotineke Kurdan "Ç.Mazî) 

14 Gelo kî ji gotinên "Be/a nabêjê, va ez 
hatinri’ çi fêm dike. (Q.Dêrsilavî) 

" Di Tirkî de jî heye, iê di Kurdî de bi geiek 
cûreyî hatiye gotin. " ro ji qeda û beia derbas 
nabe" û wd . Mirov nikare bibêje ' beia îro 
nayê ezê rehet bim'. An 'beia ne diyar e ku 
kîjan demê bê ' wateya wê î mecaz ew e ku 
divê mirov tevdîra xwe ji bo pêşiya xwe 
bistîne. Ev jî wê dike gotineke pêşiyan.' 
(Ç.Mazî) 
















Li gor 

nûçegihaniya 
Firansa, kanala 
televizyonî a 
Firans 24, roja 
înê ragihand ku 
rejîma Tehranê 
malpera ser bi 
wê kanalê fîltêr 
kiriye. 

Ev karê rejîmê 
jî bi kiryarek 
sansorê tê 


hesibandin. Ew kanal ku bi zimanên Firansî, Îngilîzî û 
Erebî programên xwe diweşîne, ev karê rejîmê îranê di 
çarçoveya pêşgirtin ji gihandina zanyarî û nûçeyan bi 
neyarên rejîmê zanî. 

Di dauyaniya wan de hatiye ku ev sansore di 
demekê de hatiye encamdan ku hemû birêveberên vê 
kanalê, rojane guhartinên di warê bizavên girêdayî bi 
neyarên rejîmê re bi awayek eşkere û bi hevkariya 
înternêt û wêneyên amator teqîb û dişopîne. 

Eve jî di halekê de ye ku heftiya borî, Ajansa 
Muxabirat û Pêwendiyên NY û YE'ê daxwaz ji rejîmê 
kirin ku şandina parazît û çêkirina pirsgirêkan li dijî 
Radyo û Tv'ên derekî rawestîne. 


ew reformên ku di destûrê de çêdibin, gelek baş in û hewcehiyek mezin 
e. Fulê di berdewamiya daxuyaniya xwe de dibêje ku, reforma dadwerî ji 
bo pêşeroja Tirkiye gelekî girîng e. Ji bo vê yekê jî ger hemî aliyên siyasî 
di çarçoveya lihevhatinekê de ew guhertin bikiriban, dê pir baştir bûya. Di 
vî warî de çiqas dîtinên dezgehên sivîl û Partiyên siyasî bêne standin, dê 
ewqas serkeftîtir be. 

Kompaniya Mazda: 

‘’Navê Me Ji Ehûra Mezda Ve Hatiye” 

Kompaniya Mezda di 
malpera taybet a xwe de 
îşare bi navê kompaniya 
xwe, dike û dinivîsîne ku: 

Navê Mezda, ji Ehûra 
Mezda ve hetiye wergirtin 
ku nîşanek e bo zanyarî, 
zanist, yekgirtina mirovan, 
siroşt û xudayên din. 

Paşan dibêje ku yek ji sedemên nav û dengiya me, bo Ehûra Mezda, 
Xwedayê mezin ê Zerdeştiyan vedigere. 

Di beşeke din de hatiye: Herweha ew nave nizîk e ji navê "Jujiro 
Matsuda" ku di sala 1920'an de ev kompaniye ava kir û di sala 2006'an de 
jî me cejna 75'mîn salvegera berhemanîna otombêlê girt. 


Karesatek Mezintir Ji Şer 


Rojnameya Ibtikar, raporek 
amarî li ser qurbaniyê rê û 
cadeyên îranê belav kiriye ku 
dide zanîn: Li her 25 deqîqeyan 
de kesek canê xwe di bûyerên 
hat û çûnê de ji dest dide, ku 
dike 22 hezar qurbanî di salê 
de. Li gor nirxandin û 
berawirdên YE'ê, her mirinek 
trafîkê, bi qasê 20 Mîlyard 
Riyalên îranê zirar û xisara 
abûrî çêdike. Ev karesate bi 
gotin gelek hêsan e! 22 hezar 


kes li salekê de!! Lê gava ku mirov kûr bifikire, derdikeve ku di zaf ji şerên 
deverê de^ hejmara kuştiyan kêmtir ji wê hejmarê ye. Eve jî tê wateya wê 
ku em di îranê de bi tiştek mezintir ji şer berbirû ne. 

Herwiha dibêje ku hejmara kuştiyên sivîl yên welatên şerlêdayî ên 
Efxanistan û îraqê di mehên herî bixwîn de, kêmtir ji goriyên hat û çûn û 
tirafîkê yên mehek îranê ye. 


Gelê Wanê Bi Hêk û Keviran 
Pêşwazî Ji Baykal Kirin 

Li gor ajansên deng û basan, Serokê Giştî yê CHP'ê, 
Denîz Baykal, dema ji bo beşdariya di Kongreya 
Rêxitina CHP'ê ya Wanê çû Wanê, rastî êrîşa Hêkên 
genî û Kevirn hat. Li her cihê ku baykal çû, 
kurdistaniyan ji wî re Hêk û Kevir avêtin û ew şermezar 
kirin. 

Wek tê zanîn CHP li Tirkiye de yek ji dijminên herî 


sereke yên doza gelê Kurd e û bi her awayî li dijî 
mafên netweyî yên Kurdan derdikeve. Ji ber vê 
helwesta xwe, CHP li Bakûrê Kurdistanê tune bû, Lê 
hewlên Baykal ji bo xapandina kurdan hê jî didom in. 
Lê Waniyan carek din helwesta kurdan nîşanî Baykal 
dan û ew qewirandin.. 

Li vê derheqê de Deniz Baykal got, ew êrîş ji aliyê 
AKP'ê ve hatibû amadekirin û pêwendiya gel bi êrîşê re 
tune ye. 

Rejîma Tehranê Malpera TV’ a 
Firans 24’ê, Fîlter Kir 


YE'ê Pêşwazî Ji Reformên Destûrî li 


Turkiyê De Dike 

Derheq guhertinên 
destûrî li Tirkiyê de, 

Yekîtiya Ewropayê jî dîtina 
xwe eşkere kir. Stefan 
Fulê, berpirsê Komîteya 
berfirehbûnê di YE'ê de, 
daxûyaniyek li vê derheqê 
de weşand. 

Di daxûyaniyê de hatiye 


Duheftînameyek siyasî, civakî, çandî û hunerî ye ku 
Partiya Demokrat a Kurdistana îranê diweşîne 

http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: 

AFK B.P. 102- 75623 Paris CEDEX 13 -FRANCE 

E - Mail: aairi2003@hotmail.com 
aqiri2003@qmail.com. roinamaaqiri@qmail.com 
























